ב-31 ביולי, שארלוט חזרה כדי לעצור את כרמלה בתקיפתה על בקי לינץ'. מאוחר יותר באותו הערב, פלייר צורפה לקרב על אליפות הנשים של סמאקדאון באירוע סאמרסלאם לאחר שניצחה את כרמלה בקרב שאינו היה על האליפות, ובכך הקרב באירוע הפך להיות קרב משולש בין כרמלה, לינץ' ופלייר. באירוע סאמרסלאם, שנערך ב-19 באוגוסט, שארלוט גברה על כרמלה ולינץ' והפכה לאלופת הנשים החדשה של סמאקדאון. ב-28 באוגוסט, שארלוט גברה על כרמלה ושמרה על תואר האליפות בהצלחה במסגרת הקרב החוזר ביניהן. באירוע גיהנום בכלוב, שנערך ב-16 בספטמבר, פלייר הפסידה את התואר לבקי לינץ', וסיימה תקופת כהונה של פחות מחודש כאלופת הנשים של סמאקדאון. ב-18 בספטמבר, שארלוט חברה לשורות המתאבק AJ סטיילס כחלק מהעונה השנייה של אתגר ה-Mixed Match Challenge וביחד הם ניצחו את נעמי וג'ימי אוסו. באירוע סופר שואו-דאון, שנערך ב-6 באוקטובר, פלייר ניצחה את לינץ' כתוצאה מפסילה, אך תואר האליפות נשאר בידיה של לינץ'. עקב פסילה זו, הג'נרל מנג'ר של סמאקדאון, פייג' קבעה קרב חוזר בין השתיים על התואר לתוכנית סמאקדאון שלושה ימים לאחר מכן. בתוכנית זו, הקרב ביניהן הסתיים בספירת חוץ כפולה. עוד באותו הערב, התחרתה לצד AJ סטיילס באתגר ה-Mixed Match Challenge וביחד הם גברו על כרמלה ו-R-Truth. באירוע אבולושן, שנערך ב-28 באוקטובר, פלייר הפסידה ללינץ' וכשלה בניסיונה לזכות בתואר אליפות הנשים של סמאקדאון בקרב שהיה קרב מי שעומדת אחרונה. ב-30 באוקטובר, במסגרת אתגר ה-Mixed Match Challenge, פלייר וסטיילס ניצחו את לאנה ורוסב. פלייר החליפה את בקי לינץ' בקרב שהיה צפוי לה נגד רונדה ראוזי במסגרת האירוע סדרת ההישרדות, משום שלינץ' הוגדרה כלא כשירה לקרב, לאחר ששברה את אפה מהתקפתה של ניה ג'קס פחות משבוע לפני קיום האירוע. באירוע זה, שנערך ב-18 בנובמבר, ראוזי ניצחה את פלייר לאחר שהאחרונה פסלה את הקרב בשל תקיפת ראוזי בעזרת מקל במבוק. לאחר הקרב, פלייר המשיכה לתקוף את ראוזי עם מכות בלתי פוסקות בעזרת מקל הבמבוק, פתחה כיסא שבתוכו הונח ראשה של ראוזי ודרכה עליו. ב-4 בדצמבר, במסגרת אתגר ה-Mixed Match Challenge, פלייר וג'ף הארדי הפסידו לכרמלה ו-R-Truth והודחו מהתחרות בשלב רבע הגמר. באירוע , שנערך ב-16 בדצמבר, פלייר לא הצליחה לזכות באליפות הנשים של סמאקדאון בקרב ה-TLC המשולש נגד אסקה ולינץ', שבסופו אסקה זכתה בתואר. באירוע הרויאל ראמבל, שנערך ב-27 בינואר 2019, פלייר התחרתה בקרב הרויאל ראמבל המסורתי, כשנכנסה לקרב כמספר ה-13, הספיקה להדיח את זאיה לי, טמינה, לייסי אוואנס וכרמלה, אך הודחה על ידי הזוכה בקרב, בקי לינץ'. באירוע פאסטליין, שנערך ב-10 במרץ, פלייר הפסידה לבקי לינץ' כתוצאה מפסילה בשל התערבות של רונדה ראוזי. ב-25 במרץ בתוכנית Raw, פלייר נטלה חלק באתגר "נצח את השעון" לצד רונדה ראוזי ובקי לינץ' נגד חברות קבוצת ה-Riott Squad; היא התחרתה בקרב יחידים נגד רובי ריוט, אך לא הצליחה לנצח אותה בתום הזמן של דקה ו-25 שניות, שאותו ראוזי קבעה לאחר שניצחה את שרה לוגאן. בסופו של דבר, לינץ' ניצחה באתגר זה כשניצחה את ליב מורגן בזמן של דקה ו-18 שניות. לילה לאחר מכן בתוכנית סמאקדאון, פלייר ניצחה את אסקה בהכנעה וזכתה באליפות הנשים של סמאקדאון בפעם השלישית בקריירה שלה. ב-1 באפריל, לינץ', פלייר וראוזי ניצחו בקרב שלושה נגד שלושה את ה-Riott Squad. באירוע רסלמניה 35, שנערך ב-7 באפריל, פלייר כשלה בניסיונה להגן על אליפות הנשים של סמאקדאון במסגרת הקרב המשולש "המנצחת זוכה בהכל" על אליפות הנשים של Raw ועל אליפות הנשים של סמאקדאון נגד בקי לינץ' ורונדה ראוזי, כשלינץ' היא זו שניצחה בקרב, וכתוצאה מכך הפכה לאלופת הנשים הכפולה והמתאבקת הראשונה אי פעם שמחזיקה בתארים בו זמנית. ב-23 באפריל, פלייר ניצחה את ביילי בקרב מועמדות לאליפות הנשים של סמאקדאון באירוע כסף בבנק. באירוע זה, שנערך ב-19 במאי, פלייר ניצחה את בקי לינץ' והפכה לאלופת הנשים החדשה של סמאקדאון, מנגד היא החזיקה בתואר זה דקות בודדות עד שביילי פדתה את מזוודת כסף בבנק שלה (שהשיגה אותה באותו הערב) והפכה לאלופת הנשים החדשה של סמאקדאון. ב-4 ביוני בתוכנית סמאקדאון, פלייר השתתפה בקרב משולש נגד כרמלה ונציגת Raw, אלכסה בליס, שהופיעה בתוכנית כחלק מחוק הויילד קארד, כדי לנסות לקבל את הקרב החוזר שלה על התואר נגד ביילי. בסופו של דבר, בקרב זה ניצחה בליס ובעקבות זאת היא זו שתתחרה מול ביילי על אליפות הנשים של סמאקדאון באירוע סטומפינג גראונדס. ב-16 ביולי, פלייר ניצחה את ליב מורגן כתוצאה מהכנעה. שבוע לאחר מכן, פלייר נחלה הפסד נגד אמבר מון. ב-5 באוגוסט בתוכנית Raw, פלייר ובקי לינץ' ניצחו בקרב זוגות את נטליה וטריש סטרטוס כתוצאה מפסילה. באירוע סאמרסלאם, שנערך ב-11 באוגוסט, פלייר ניצחה את טריש סטרטוס כתוצאה מהכנעה. יומיים לאחר מכן בתוכנית סמאקדאון, פלייר גברה על אמבר מון. ב-9 בספטמבר בתוכנית Raw, פלייר ובקי לינץ' ניצחו בקרב זוגות את ביילי וסשה בנקס. באירוע התנגשות של אלופים, שנערך ב-15 בספטמבר, פלייר כשלה בניסיונה לזכות באליפות הנשים של סמאקדאון לאחר שהפסידה לביילי. ב-24 בספטמבר, פלייר וכרמלה הפסידו בקרב זוגות לביילי וסשה בנקס. ב-4 באוקטובר בתוכנית הבכורה של סמאקדאון בשידור ישיר ברשת פוקס, פלייר ובקי לינץ' ניצחו בקרב זוגות את ביילי וסשה בנקס. באירוע גיהנום בכלוב, שנערך ב-6 באוקטובר, פלייר ניצחה את ביילי כתוצאה מהכנעה וזכתה באליפות הנשים של סמאקדאון בפעם החמישית בקריירה שלה. לילה לאחר מכן בתוכנית Raw, פלייר ובקי לינץ' הפסידו לאלופות זוגות הנשים של ה-WWE, הקבוקי ווריורס (אסקה וקיירי סיין) בקרב שאינו היה על חגורות האליפות. תקופת כהונתה כאלופה נמשכה רק כחמישה ימים כשב-11 באוקטובר היא הפסידה את התואר לאותה ביילי במסגרת הקרב החוזר ביניהן תוכנית סמאקדאון.
החזרה ל-Raw ואליפות הנשים של NXT (2019–2020).
ב-14 באוקטובר, פלייר הועברה לתוכנית Raw כחלק מהדראפט לשנת 2019, באותה התוכנית היא הפסידה לבקי לינץ'. שבועיים לאחר מכן, פלייר ונטליה ניצחו בקרב זוגות את The IIconics (בילי קיי ופייטון רויס). ב-4 בנובמבר, פלייר ונטליה ניצחו את הקבוקי ווריורס (אסקה וקיירי סיין) בקרב שאינו היה על אליפות זוגות הנשים של ה-WWE. שבוע לאחר מכן, פלייר ולינץ' כשלו בניסיונן לזכות באליפות זוגות הנשים של ה-WWE לאחר שהפסידו לאלופות הזוגות, הקבוקי ווריורס, בעקבות הסחת דעת של אלופת הנשים של NXT, שיינה בייזלר. ב-18 בנובמבר, פלייר ולינץ' גברו על The IIconics. ב-22 בנובמבר בתוכנית סמאקדאון, פלייר השתתפה בקרב קפטני קבוצות משולש של אירוע סדרת ההישרדות נגד ריאה ריפלי וסשה בנקס, שבסופו ריפלי ניצחה. באירוע סדרת ההישרדות, שנערך ב-24 בנובמבר, קבוצת Raw בהנהגתה של פלייר ביחד עם אסקה, קיירי סיין, נטליה ושרה לוגאן התחרתה נגד קבוצת NXT (ריאה ריפלי, ביאנקה בלאייר, קנדיס לאריי, איאו שיראי וטוני סטורם) וקבוצת סמאקדאון (סשה בנקס, כרמלה, דנה ברוק, לייסי אוואנס וניקי קרוס) בקרב הדחות נשים משולש, שבסופו קבוצת NXT ניצחה. לילה לאחר מכן בתוכנית Raw, פלייר נוצחה על ידי אסקה בקרב יחידים. באירוע סטארקייד, שנערך ב-1 בדצמבר, פלייר ובקי לינץ' כשלו בניסיונן לזכות באליפות זוגות הנשים של ה-WWE, כאשר הן התחרו בקרב זוגות מרובע, שבסופו הקבוקי ווריורס ניצחו ושמרו על חגורות האליפות בהצלחה. לילה לאחר מכן בתוכנית Raw, פלייר הפסידה לאסקה וקיירי סיין בקרב האנדיקאפ 2 נגד 1. באירוע , שנערך ב-15 בדצמבר, לינץ' ושארלוט פלייר כשלו פעם נוספת בניסיונן לזכות באליפות זוגות הנשים של ה-WWE, לאחר שהפסידו לאלופות הזוגות, הקבוקי ווריורס, במסגרת קרב TLC: שולחנות, סולמות וכיסאות. ב-23 בדצמבר, פלייר ניצחה את צ'לסי גרין, שערכה את הופעת הבכורה שלה בתוכנית. ב-30 בדצמבר, פלייר גברה על נטליה. באירוע הרויאל ראמבל, שנערך ב-26 בינואר 2020, פלייר ניצחה בקרב הרויאל ראמבל וכתוצאה מכך הייתה לה את האפשרות להתחרות על תואר אליפות נשים שתבחר באירוע רסלמניה 36. באירוע , שנערך ב-16 בפברואר, פלייר תקפה את ריאה ריפלי לאחר שהאחרונה ניצחה ושמרה על אליפות הנשים של NXT נגד ביאנקה בלאייר; בנוסף לכך, פלייר הודיעה שהיא מאתגרת את ריפלי לקרב על אליפות הנשים של NXT ברסלמניה. ב-26 בפברואר, פלייר ניצחה את ביאנקה בלאייר במסגרת הקרב המרכזי של התוכנית NXT. בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), פלייר זכתה בפעם השנייה בקריירה שלה באליפות הנשים של NXT לאחר שגברה על ריאה ריפלי. ב-29 באפריל, פלייר גברה על מיה יים בקרב שאינו היה על התואר. ב-25 במאי בתוכנית Raw, פלייר התמודדה בקרב משולש מול ניה ג'קס ונטליה אשר קבע את הטועת לכתר לאליפות הנשים של Raw באירוע באקלאש, שבסופו ג'קס ניצחה. באירוע , שנערך ב-7 ביוני, פלייר הפסידה את התואר לאיאו שיראי, כשהגנה עליו במסגרת קרב משולש אשר כלל בנוסף את ריאה ריפלי. ב-22 ביוני בתוכנית Raw, פלייר כשלה בניסיונה לזכות באליפות הנשים של Raw לאחר שהפסידה לאסקה כתוצאה מהכנעה. בשלהי חודש יוני, היא הותקפה על ידי ניה ג'קס, תקיפה שהיוותה סיפור כיסוי להיעדרותה הממושכת מן המרקע, מכיוון שהיא הייתה צריכה לעבור ניתוח כדי להסיר את שתלי החזה שלה.
הציוות לאסקה ואלופת זוגות הנשים (2020–היום).